**CONSILIUL JUDETEAN VRANCEA**

**Comisia de monitorizare a implementării proiectelor cu finanțare nerambursabilă din bugetul propriu al Consiliului Județean Vrancea declarate câștigătoare în anul 2021**

**Nr. /**

**RAPORT DE ACTIVITATE**

Consiliul Județean Vrancea, a acordat în anul 2021 finanțări nerambursabile în conformitate cu prevederile dispozițiilor Legii nr. 350/2005 (actualizată) privind regimul finanțărilor nerambursabile din fonduri publice, alocate pentru activități nonprofit de interes general. Astfel, prin Hotărârea Consiliului Județean Vrancea nr. 49 din 30 martie 2020 a fost aprobat Regulamentul privind regimul finanțărilor nerambursabile din fonduri ale bugetului Vrancea pentru activități nonprofit de interes județean iar prin Hotărârea Consiliului Județean Vrancea nr. 99 din 31 mai 2021 a fost aprobat „Programul anual pentru acordarea de finanțări nerambursabile alocate de la bugetul local al județului Vrancea, pe anul 2021, pentru activități de cultură, educație-tineret, ocuparea forței de muncă și antreprenoriat, activități de voluntariat, sport, sănătate și mediu în condițiile prevăzute de Legea nr. 350 /2005”.

In urma evaluării proiectelor depuse au fost încheiate următoarele contracte de finanțare aprobate prin Hotărârile Consiliului Județean Vrancea 172,173 și 174 / 10.08.2021:

- Contract nr. 15885/11.08.2021 în valoare de 39 600 lei, încheiat cu **Asociația Clubul Sportiv ADDRAS Taekwondo**pentru proiectul *Turul Vrancei Road Bike Trophy*

- Contract nr. 15883/11.08.2021, în valoare de 40 000 lei, încheiat cu **Asociația ABC Down Focșani** pentru proiectul *Classic for teens*

- Contract nr. 15884/11.08.2021 în valoare de 40 000 lei, încheiat cu **Asociația Protha Panciu** pentru proiectul *Festivalul de Teatru Tânăr Ora de teatru*

Prin Dispoziția 267/16.08.2021 a Președintelui Consiliului Județean Vrancea s-a constituit Comisia de monitorizare a implementării proiectelor cu finanțare nerambursabilă din bugetul propriu al Consiliului Județean Vrancea declarate câștigătoare în anul 2021 în următoarea componență:

Coordonator: Axon Andreea,

Membri : Pungă Violeta, Cozma Daniela Florina, Enescu Aniela, Dănilă Marian.

Comitetul a realizat monitorizarea celor trei proiecte depuse de către Asociația Clubul Sportiv ADDRAS Taekwondo, Asociația ABC Down Focșani și Asociația Protha Panciu, acordând celor trei asociații sprijin în implementarea efectivă a proiectelor. A fost urmărit progresul fizic și procedural înregistrat în implementarea proiectelor, realizându-se o colectare a datelor și informațiilor necesare urmăririi stadiului tehnic și financiar al acestora.

S-au verificat documentele de raportare elaborate și transmise de beneficiari prin mecanismul cererilor de plată și rambursare, avizându-se sumele justificate în mod corect. Astfel, au fost autorizate la plată din fonduri publice următoarele sume:

Asociația Clubul Sportiv ADDRAS Taekwondo – 39 027,36 lei

Asociația ABC Down Focșani – 38 332 lei

Asociația Protha Panciu – 39 991,81 lei

In total, Consiliul Județean Vrancea a acordat finanțare nerambursabilă în valoare de 117359.17 lei.

Activitățile proiectelor au fost finalizate conform regulamentului, până la data de 30.11.2021. Rapoartele finale depuse de către beneficiari au fost evaluate și aprobate de către comitetul de monitorizare în perioada 03-09.12.2021, acesta apreciind că proiectele au fost implementate conform clauzelor contractuale asumate de către părți.

Drept pentru care a fost întocmit prezentul raport final cu privire la activitatea desfășurată de Comitetul de monitorizare a implementării proiectelor cu finanțare nerambursabilă din bugetul propriu al Consiliului Județean Vrancea declarate câștigătoare în anul 2021.

**Coordonator:** Axon Andreea

**Membri :** Pungă Violeta

Cozma Daniela Florina

Enescu Aniela

Dănilă Marian